is-Sinjura Anna Farrugia Antonio Micallef li kien surmast tal-Banda Vilhena fis-snin 1906/07 u 1916/17 beda jitgħallem il-mużika ta' seba' snin mal-King's Own (La Stella) il-Belt. Ftit wara t-tnedija ta' din is-Soċjeta' fl-1874, missier Antonio ġie avviċinat minn Maestro Chev. Giuseppe Borġ, l-ewwel surmast tal-Banda La Stella, biex Antonio jattendi t-tagħlim tal-muzika. Qabel is-seklu għoxrin, ma kienx hemm minn idoqq it-trombun ħlief għal ftit mużiċisti li kienu mal-baned tas-Servizzi Ingliżi, jew it-tliet Orkestri Filarmoniċi. Antonio Micallef għalhekk kien għażel bħala strument mużikali t- Trombun Cantabile kif xtaq il-Mro. Giuseppe Borġ. Dan kien strument għali iżda Antonio mill-ewwel wera xewqtu li jitgħallmu, u missieru għamel minn kollox biex jikkuntentah. Antonio wera entużjażmu kbir għall-mużika u, wara l-iskola, kien iħaffef lura lejn il-każin; għalhekk missieru qatt ma ddispjeċih. Fl-1888 Antonio beda l-karriera tiegħu jgħallem il-mużika fl-iskola tal-Arti fi Strada Reale (Triq ir-Repubblika) fil-Belt. Ftit snin wara, b'rakkomandazzjoni tal-kumitat ta' La Stella, ġie appuntat Life Tutor . Matul dan iz-zmien, kien jikkomponi mużika għall-baned u ta' sebgħa u għoxrin sena kien maħtur surmast tal-Alleanza, Fl-aqwa tal-karriera tiegħu Antonio rebaħ numru ta' konkorsi gewwa l-Italja, kif ukoll ħa l-ewwel post f'konkors li sar f'Palermo f'ġieħ Patri Hartman li kien meqjus bħala 'missier il-mużika', u ġie ppremjat b'midalja Mis-sena 1903, Mro. Antonio, flimkien mal-familja, telaq xtutna lejn Tunes biex jgħallem il-mużika fil- komunita' Maltija. Waqt li kien f'Tunes, 14, Triq Sant' Anna B Soċjeta' Filarmonika Vilhena hu kien bagħat bċejjeċ ta' kompożizzjonijiet tiegħu lill-Banda Vilhena, u baned oħra f'Malta. Wara li Antonio ġie lura minn Tunes fl-1906, il-kumitat ta' La Vilhena xtaq jaħtru Direttur tal-banda, iżda Antonio kien diġa' aċċetta offerta mill-Banda L'Isle Adam. Antonio minn dejjem xtaq jidderieġi din il-banda tassew prestiġjuża ta' La Vilhena li kienet ta' spiss taħdem qrib mal-Banda ta' La Stella, u qabel l-għeluq tas-sena 1906 aċċetta din il-kariga. Il-kumitat tal-każin Là Vilhena ġie mfaħħar għall-għażla tas-surmast Malti, Antonio Micallef, fil-gazzetta 'Malta Tagħna' tal-5 ta' Jannar, 1907. Ittellgħu programmi sbieħ mill-Banda ta' La Vilhena waqt il-kariga ta' dan is-surmast u gie msemmi fil-gażżetta 'Malta Tagħna' tas-16 ta' Marzu, 1907 għad-direzzjoni tal-programm li ttella' l-Ħadd, 10 ta' Marzu 1907. Tant hu hekk, li l-Banda La Vilhena irċeviet invit biex iddoqq l-stess. progamm tas-surmast Antonio Micallef fil-Pjazza San Ġorg, il-Belt. Fis-sena 1912, Antonio Micallef laħaq surġent u surmast tal-Banda King's Own Malta Regiment ftit wara li rreġistra mas-Servizzi Ingliżi. Ġie onorat b'ċertifikat ta' servizz tajjeb u eżemplari waqt iż-żmien li għamel mal-Ingliżi, kif ukoll ġie ppreżentat b'midalja għal xogħol straordinarju għaliex kien ta aktar milli kien mistenni Fil-fatt Antonio kien imħeggeg biex jgħallem il-mużika liż-żgħażagħ sa sentejn wara tmiem il-gwerra. L-għan kien — Soċjeta' Filarmonika Vilhena 714, Triq Sant' Anna Floriana, FRN 9013 www.vilhenabc.com bħala surmast mas-servizzi Ingliżi, li iż-żgħażagħ jiffavorixxu l-Ingliżi u mhux il-Muviment li kien irid lil Malta tingħaqad mal-Italja. L-ewwel gwerra kienet ħalliet il-baned bi ftit Micallef għamel minn kollox biex il-baned madwar Malta jibqgħu attivi. B'dan il-għan, Antonio kien ħa kariga ta' xi ħames baned matul is-servizz mal-Militar Ingliż, u għalhekk fl-elf disa' mija u sittax reġa' ħa l-kariga ta' surmast mal-Banda La Vilhena. Dan kien sewa wisq ta' piż fuq is-surmast għaliex kien ukoll qed imexxi l-banda tal-KOMR, barra minn baned oħra. Wara ċertu żmien qasir Antonio ta r-riżenja tiegħu meta l-bandisti ta' La Vilhena ma kinux kuntenti b'dan is-surmast pedantiku u n-nuqqas ta' paċenzja li beda juri taħt dan il-piż. Madankollu, hu kien baqa' midħla ta' dawn il-bandisti u wara l-gwerra, kien ta' spiss iżur il-Każin La Vilhena fi triqtu lejn il-Belt. Wara l-gwerra, Antonio kien surmast ma' baned oħra madwar Malta, La Vittoria tal-Mellieħa, San Mikiel ta' Żabbar, San Gaetano il-Ħamrun, fost oħrajn, iżda fil-1922, hu kien ġie mistieden imur Lixandra, fl-Eġittu, biex jieħu post is-Surmast Taljan Mro. Enrico Pucciarelli li kien għalliem tal-mużika u surmast tal-banda Soċjeta' Filarmonika Vilhena Mis-sena 1923, Antonio kien jgħallem liż-żgħażagħ tal-Mellieħa fil-Każin ta' La Vittoria. Il-Banda La Vittoria kellha aktar mużiċisti milli setgħet tinkludi fil-banda. Fis-sena 1927, Antonio beda jaħseb jorganizza banda u klabb ġdid fil Mellieħa, L-Imperial, għal dawk iż-żgħażagħ li xtaqu jitgħallmu l-mużika u jdoqqu f'banda. Il-Banda Imperial ġiet imnedija minn Mro Antonio Micallef fil-21 ta' Settembru 1930, fejn f'nofs il-programm uffiċjalment tal-baton lil Maestro Vella li kien se jieħu kariga tal-banda meta Antonio jirtira fi ftit xhur. Antonio Micallef ma qata' qalbu minn xejn li gie għal idejh u għalhekk kellu karriera interessanti u ta' suċċessi sbieħ. Fis-sena 1932, hu kien kuntent li jirtira ta' ħamsa u sittin sena biex jgħallem il-mużika lin-neputijiet tiegħu. Dan lanqas ma kien ta' xejn, għax it-tfal tan-neputijiet tiegħu ħarġu muziċisti tajbin. Il-bijogrfija tiegħu 'The Storv of a Musician - Antonio Micallef 1867-1940' se tiġi ppubblikata fis-sena 2019. Miktuba 10/11/2018 minn: Anna Farrugia Buz neputija ta' Mro. 21242687 Pana Gsbizz amatoalanOhotmail.com Eiiġiet MEiSnika Vilhena — 14, Triq Sant' Anna f-iloriata, FRN 9013